IZVEDBENA UREDBA KOMISIJE (EU) 2022/2293

z dne 18. novembra 2022

o spremembi Izvedbene uredbe (EU) 2021/405 glede seznama tretjih držav z odobrenim načrtom nadzora uporabe farmakološko aktivnih snovi, mejnih vrednosti ostankov farmakološko aktivnih snovi in pesticidov ter mejnih vrednosti onesnaževal

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) ter zlasti člena 29(1), četrti pododstavek, in člena 29(2) Direktive,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (2) in zlasti člena 127(2) Uredbe,

ob upoštevanju naslednjega:

(1) Uredba (EU) 2017/625 določa pravila o uradnem nadzoru in drugih nadzornih dejavnostih, ki jih izvajajo pristojni organi držav članic zaradi preverjanja skladnosti z zakonodajo Unije, med drugim na področju varnosti hrane v kateri koli fazi proizvodnje, predelave in distribucije. Določa zlasti, da lahko v Unijo vstopijo samo pošiljke nekaterih živali in blaga iz tretje države ali njene regije, navedene na seznamu, ki ga v ta namen pripravi Komisija.

(2) Delegirana uredba Komisije (EU) 2022/2292 (3) dopolnjuje Uredbo (EU) 2017/625 v zvezi s pogoji za vstop pošiljk živali za proizvodnjo živil in nekaterih vrst blaga, namenjenega za prehrano ljudi, v Unijo iz tretjih držav ali njihovih regij za zagotovitev njihove skladnosti z zadevnimi zahtevami, določenimi v pravilih o varnosti hrane iz člena 1(2)(a) Uredbe (EU) 2017/625 ali zahtevami, ki so priznane vsaj kot enakovredne navedenim zahtevam. Delegirana uredba (EU) 2022/2292 zlasti opredeljuje živali in blago, namenjeni za prehrano ljudi, za katere velja zahteva, da morajo prihajati iz tretje države ali njene regije, navedene na seznamu iz člena 126(2)(a) Uredbe (EU) 2017/625.

(3) Izvedbena uredba Komisije (EU) 2021/405 (4) določa seznam tretjih držav ali njihovih regij, iz katerih je dovoljen vstop pošiljk nekaterih živali in blaga, namenjenih za prehrano ljudi, v Unijo v skladu s členom 126(2)(a) Uredbe (EU) 2017/625.

(4) Uredba (EU) 2017/625 je razveljavila Direktivo 96/23/ES, toda določa, da se člen 29(1) in (2) navedene direktive še naprej uporablja do 14. decembra 2022.

(5) V Sklepu Komisije 2011/163/EU (5) je določen seznam tretjih držav z odobrenimi načrti nadzora uporabe farmakološko aktivnih snovi, mejnih vrednosti ostankov farmakološko aktivnih snovi in pesticidov ter mejnih vrednosti onesnaževal, ki so navedeni v členu 29(1) Direktive 96/23/ES v povezavi s Prilogo I k navedeni direktivi.

(6) Člen 7 Delegirane uredbe (EU) 2022/2292 določa, da poleg pogojev iz Uredbe (EU) 2017/625 pošiljke živali za proizvodnjo živil, proizvodov živalskega izvora in sestavljenih proizvodov v Unijo vstopajo samo iz tretje države, vključene na seznam tretjih držav, iz katerih je dovoljen vstop zadevnih živali za proizvodnjo živil ali proizvodov živalskega izvora za prehrano ljudi v Unijo.

(7) Zaradi zagotavljanja preglednosti in doslednosti ter olajševanja vstopa pošiljk nekaterih živali in blaga, namenjenih za prehrano ljudi, v Unijo, bi bilo treba vse sezname tretjih držav, ki morajo zagotoviti, da blago in živali, ki se izvažajo v Unijo, ob vstopu v Unijo izpolnjujejo zadevne zahteve iz člena 1(2) Uredbe (EU) 2017/625, določiti v enem samem izvedbenem aktu. Zato bi bilo treba Sklep 2011/163/EU razveljaviti, seznam iz Priloge k navedenemu sklepu pa bi bilo treba vstaviti v Izvedbeno uredbo (EU) 2021/405.

(8) Izvedbeno uredbo (EU) 2021/405 bi bilo zato treba ustrezno spremeniti.

(9) Ker se Delegirana uredba (EU) 2022/2292 uporablja od 15. decembra 2022, bi se morala tudi ta uredba uporabljati od navedenega datuma.

(10) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Spremembe Izvedbene uredbe (EU) 2021/405 Izvedbena uredba (EU) 2021/405 se spremeni: (1) za členom 2 se vstavi člen 2a: „Člen 2a Seznam tretjih držav z odobrenim načrtom nadzora za farmakološko aktivne snovi, pesticide in onesnaževala v nekaterih živalih za proizvodnjo živil ali proizvodih živalskega izvora, namenjenih za prehrano ljudi 1. Načrti nadzora za farmakološko aktivne snovi, pesticide in onesnaževala iz člena 6(1) Delegirane uredbe Komisije (EU) 2022/2292 (*1), ki jih Komisiji predložijo tretje države ali njihove regije iz tabele v Prilogi -I k tej uredbi, se odobrijo za živali za proizvodnjo živil in proizvode živalskega izvora, namenjene za prehrano ljudi, kar je označeno z ‚X‘ v navedeni tabeli. 2. Tretje države ali njihove regije, ki so poslale zahtevo za vključitev na seznam iz člena 6(2) Delegirane uredbe (EU) 2022/2292, vendar niso predložile načrtov nadzora za farmakološko aktivne snovi, pesticide in onesnaževala, in ki v skladu z navedeno zahtevo za proizvodnjo proizvodov, namenjenih za izvoz v Unijo, nameravajo uporabiti samo surovine bodisi iz držav članic bodisi iz drugih tretjih držav, iz katerih je dovoljen uvoz takšnih surovin v Unijo v skladu z odstavkom 1 tega člena, so v tabeli v Prilogi -I k tej uredbi označene z ‚Δ‘ za zadevne vrste ali blago. 3. Tretje države ali njihove regije, ki so poslale zahtevo za vključitev na seznam iz člena 6(2) Delegirane uredbe (EU) 2022/2292, vendar niso predložile načrtov nadzora za farmakološko aktivne snovi, pesticide in onesnaževala za govedo, ovce/koze, prašiče, enoprste kopitarje, kunce ali perutnino, in ki v skladu z navedeno zahtevo nameravajo izvažati sestavljene proizvode v Unijo z uporabo predelanih živalskih proizvodov iz navedenih vrst, pridobljenih iz države članice ali tretje države ali njihove regije, ki ima uvedene načrte nadzora za farmakološko aktivne snovi, pesticide in onesnaževala, so v tabeli v Prilogi -I k tej uredbi označene z ‚O‘ za vrste, ki so zajete s to zahtevo. 4. Tretje države ali njihove regije, ki so poslale zahtevo za vključitev na seznam iz člena 6(2) Delegirane uredbe (EU) 2022/2292 in so v tabeli v Prilogi -I k tej uredbi označene z ‚X‘ za kategorije ‚akvakultura‘, ‚mleko‘ ali ‚jajca‘ ter ki v skladu z navedeno zahtevo nameravajo proizvajati sestavljene proizvode, so v tabeli v Prilogi -I k tej uredbi za preostale kategorije, ki niso označene z ‚X‘, dodatno označene z ‚O‘. 5. Tretje države ali njihove regije, ki so poslale zahtevo za vključitev na seznam iz člena 6(2) Delegirane uredbe (EU) 2022/2292 in ki so v tabeli v Prilogi -I k tej uredbi označene z ‚X‘ za kategorije ‚govedo‘, ‚ovce/koze‘, ‚prašiči‘, ‚enoprsti kopitarji‘, ‚perutnina‘, ‚akvakultura‘, ‚mleko‘, ‚jajca‘, ‚kunci‘, ‚prostoživeča divjad‘ ali ‚gojena divjad‘ ter ki proizvajajo sestavljene proizvode s predelanimi proizvodi iz školjk s poreklom bodisi iz držav članic bodisi iz tretjih držav ali njihovih regij s seznama v Prilogi VIII k tej uredbi, so v tabeli v Prilogi -I k tej uredbi dodatno označene s ‚P‘. (*1) Delegirana uredba Komisije (EU) 2022/2292 z dne 6. septembra 2022 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vstop pošiljk živali za proizvodnjo živil in nekaterih vrst blaga, namenjenega za prehrano ljudi, v Unijo (UL L 304, 24.11.2022, str. 1).“;" (2) v členu 3 se besedilo „in so navedene v Sklepu 2011/163/EU“ nadomesti z besedilom „in so navedene v Prilogi -I k tej uredbi“; (3) v členu 6, prvi odstavek, se besedilo „in so navedene v Sklepu 2011/163/EU“ nadomesti z besedilom „in so navedene v Prilogi -I k tej uredbi“; (4) v členu 7, prvi odstavek, se besedilo „in so navedene v Sklepu 2011/163/EU za jajca“ nadomesti z besedilom „in so navedene v Prilogi -I k tej uredbi za ‚jajca‘“; (5) v členu 10, drugi odstavek, se besedilo „in so navedene v Sklepu 2011/163/EU“ nadomesti z besedilom „in so navedene v Prilogi -I k tej uredbi“; (6) v členu 11 se besedilo „in so navedene v Sklepu 2011/163/EU za ovitke“ nadomesti z besedilom „in so navedene v Prilogi -I k tej uredbi za ‚ovitke‘“; (7) v členu 15 se besedilo „in so navedene v Sklepu 2011/163/EU za mleko“ nadomesti z besedilom „in so navedene v Prilogi -I k tej uredbi za ‚mleko‘“; (8) v členu 16 se besedilo „in so navedene v Sklepu 2011/163/EU za mleko“ nadomesti z besedilom „in so navedene v Prilogi -I k tej uredbi za ‚mleko‘“; (9) v členu 21 se besedilo „s seznama v Sklepu 2011/163/EU za med“ nadomesti z besedilom „s seznama v Prilogi -I k tej uredbi za ‚med‘“; (10) v členu 25, točka (a), se besedilo „in ki so, kadar je ustrezno, navedene v Sklepu 2011/163/EU“ nadomesti z besedilom „in ki so, kadar je ustrezno, navedene v Prilogi -I k tej uredbi“; (11) v členu 25, točka (c), se besedilo „in ki so, kadar je ustrezno, navedene v Sklepu 2011/163/EU“ nadomesti z besedilom „in ki so, kadar je ustrezno, navedene v Prilogi -I k tej uredbi“; (12) besedilo iz Priloge k tej uredbi se vstavi kot Priloga -I pred Prilogo I.

Člen 2 Razveljavitev Sklep 2011/163/EU se razveljavi.

Člen 3 Začetek veljavnosti in uporaba Ta uredba začne veljati dvajseti dan po objavi v Uradnem listu Evropske unije. Uporablja se od 15. decembra 2022.

Ta uredba je v celoti zavezujoča in se neposredno uporablja v vseh državah članicah. V Bruslju, 18. novembra 2022 Za Komisijo predsednica Ursula VON DER LEYEN

(1) UL L 125, 23.5.1996, str. 10.

(2) UL L 95, 7.4.2017, str. 1.

(3) Delegirana uredba Komisije (EU) 2022/2292 z dne 6. septembra 2022 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vstop pošiljk živali za proizvodnjo živil in nekaterih vrst blaga, namenjenega za prehrano ljudi, v Unijo (glej stran 1 tega Uradnega lista).

(4) Izvedbena uredba Komisije (EU) 2021/405 z dne 24. marca 2021 o določitvi seznamov tretjih držav ali njihovih regij, iz katerih je dovoljen vstop nekaterih živali in blaga, namenjenih za prehrano ljudi, v Unijo v skladu z Uredbo (EU) 2017/625 Evropskega parlamenta in Sveta (UL L 114, 31.3.2021, str. 118).

(5) Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).